OpenLLM-France/wikimedia huggingface dataset:
# Saint-Samson-sur-Rance

Saint-Samson-sur-Rance (en bretó Sant-Samzun) és un municipi francès, situat a la regió de Bretanya, al departament de Costes del Nord. L'any 1999 tenia 1.151 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 460 | 477 | 548 | 874 | 1.180 | 1.151 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995- | René Régnault | PS |
# Pancé

Pancé (en bretó Pantieg, en gal·ló Panczaé) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.099 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 669 | 725 | 689 | 763 | 794 | 964 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Laurent Kazmierczak | |
# Fuita nuclear

Una fuita nuclear és l'alliberament de material radioactiu des d'una instal·lació que fabrica, emmagatzema o utilitza energia nuclear per causes no previstes.
La seguretat en tot tipus d'instal·lacions nuclears és prioritària però no pot ser mai del 100%. Els efectes de la radiació en les persones poden allargar-se durant anys i transmetre's a la descendència.

## Escala internacional de danys (INES)

* Nivell 0: Normalitat
* Nivell 1: Anomalia en el funcionament d'una central.
* Nivell 2: Incident sense que surtin radiacions a l'exterior, suposa una certa sobreexposició dels treballadors d'una central a la radiació.
* Nivell 3: És proper a un accident però amb molt poc impacte, a l'exterior implica efectes sobre la salut d'un o diversos treballadors. Exemple: Central de Vandellòs 1989
* Nivell 4: Danys significatius en el nucli, en barreres radiològiques o exposició fatal d'un o més treballadors. L'impacte a l'exterior és petit dins dels límits d'exposició prescrits. Exemple: Central de Saint-Laurent (al poble de Saint-Laurent-Nouan a França) el 1980.
* Nivell 5: Alliberament de material radioactiu limitat que requereix mesures parcials. Exemple: Central de Three Mile Island (prop de Harrisburg als Estats Units) 1979
* Nivell 6: Alliberament de material radioactiu significatiu amb necessitat de mesures completes. Exemple: Central de Mayak (entre les ciutats de Kasli i Kixtim a Rússia) el 1957.
* Nivell 7: Gran alliberament radioactiu amb danys estesos a la salut i el medi ambient. Exemple: Txernòbil (Ucraïna) el 1986.

## Vegeu també

* Accident de Txernòbil
# Borcarita

La borcarita és un mineral de la classe dels borats. Rep el seu nom de la seva composició, sent un borat que conté carbonat.

## Característiques

La borcarita és un borat de fórmula química Ca₄MgB₄O₆(CO₃)₂(OH)₆. Cristal·litza en el sistema triclínic. Es troba en forma de cristalls euèdrics, de fins a 5 mil·límetres, en creixements subparal·lels, massiu i petits filons. La seva duresa a l'escala de Mohs és 4.
Segons la classificació de Nickel-Strunz, la borcarita pertany a «06.DA: Nesotetraborats» juntament amb els següents minerals: bòrax, tincalconita, hungchaoïta, fedorovskita, roweïta, hidroclorborita, uralborita, numanoïta i fontarnauïta.

## Formació i jaciments

Va ser descoberta l'any 1965 al dipòsit de bor de Titovskoe, a Tas-Khayakhtakh Range, Sakhà (Rússia). També ha estat descrita a les ofiolites de Bela (Balutxistan Oriental, Pakistan), a la mina Fuka (illa de Honshu, Japó) i a les mines xineses de Shijiangshan (Linxi) i No. 3 (Hexigten Banner), ambdues a Mongòlia Interior. Sol trobar-se associada a altres minerals com: szaibelyita, uralborita, sibirskita, kotoïta, magnetita, espinel·la, calcita, olshanskyita, bultfonteinita o takedaïta.

## Referències

* ↑ «Borcarite» (en anglès). Mindat. [Consulta: 21 juny 2016].
* 1 2 «Borcarite» (en anglès). Handbook of Mineralogy. [Consulta: 21 juny 2016].
# Amfítoe

Amfítoe (en grec antic Ἀμφιθόη) és una de les nereides citades per Homer. Era una de les cinquanta Nereides, filla de Nereu i de Doris, una nimfa filla d'Oceà i de Tetis.
Homer diu que ella i trenta-dues nereides més van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les
Per Hesíode, Amfítoe o Amfiro (Ἀμφιρὼ) és una de les oceànides, una de les cinquanta filles d'Oceà i de Tetis.

## Referències

* ↑ Homer. Ilíada, XVIII, 38 i seg.
* ↑ Homer. Ilíada, VIII, 38 i seg.
* ↑ Hesíode. Teogonia, 360
# Sunnyside (pel·lícula)

Sunnyside és una pel·lícula muda escrita, produïda i dirigida per Charles Chaplin i protagonitzada per ell mateix i Edna Purviance. Tercera pel·lícula de Chaplin per a la First National Pictures, es va començar a filmar el setembre de 1918, dues setmanes després que Chaplin es casés amb Mildred Harris, que coincideix amb un dels blocatges inspiratius més importants en Chaplin. El rodatge de la majoria d’escenes va durar tres mesos i encara no es va estrenar fins al 21 de juny de 1919. La pel·lícula conté una seqüència onírica en la que Charlie balla amb quatre nimfes, un homenatge tàcit al ballet “Prélude à l'après-midi d'un faune” que en aquells moments representava amb gran èxit el ballarí Vaslav Nijinsky.

## Argument

Al poble de Sunnyside Charlie és un mosso de granja que treballa sense descans en l’hostatgeria. Està enamorat d’Edna, la jove de poble. Un diumenge mentre porta a pasturar les vaques, aquestes s’escapen i una que es fica dins l'església provocant el pànic dels feligresos. Chaplin la fa fora cavalcant sobre ella i acaba caient en una fossa i perd el coneixement. Somia amb unes nimfes amb les que balla fins que els vilatans el rescaten de la fossa. Aleshores, però, es presenta el patró i l’hi llença de nou d’una plantofada. Un diumenge, com a conseqüència d'un accident, un jove doctor de la ciutat és portat a l’hostatgeria. Edna de seguida es veu atreta per les maneres de ciutat del jove. Charlie comença a imitar-lo pensant guanyar punts però fracassa estrepitosament provocant el desdeny de la seva estimada que li torna l’anell de compromís. Quan, desesperat, està a punt de llançar-se sota un cotxe es desperta d’una plantofada del seu cap que li reclama que ajudi el doctor a carregar les maletes. Tot plegat ha estat un somni, Edna encara l'estima i el metge es disposa a tornar a casa no sense abans donar-li una propina. En marxar, els dos estimats s’abracen.

## Repartiment

* Charles Chaplin (mosso de granja)
* Edna Purviance (Edna)
* Henry Bergman (pare d’Edna)
* Tom Wilson (cap de Charlie)
* Tom Wood (nen gras)
* Tom Terries (jove de ciutat)
* Loyal Underwood (pare del nen gras)
* Olive Ann Alcorn (nimfa)
* Willie Mae Carson (nimfa)
* Helen Kohn (nimfa)
* Olive Burton (nimfa)
* Park Jones
* Granville Redmond
* AI Blake
* Shorty Hendricks
* Lulu Jenks

## Referències

* ↑ «Charles Chaplin in “Sunnyside”». The Film Daily, 22-06-1919, pàg. 19.
* ↑ Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08, p. 156. ISBN 978-0-595-36598-2.
* 1 2 «“Sunnyside”». The Film Daily VI, 59, 06-12-1918, pàg. 1.
* ↑ «Charlie Chaplin : Filming Sunnyside». The Chaplin Office, 2004. [Consulta: 16 març 2021].
* ↑ «Advance information on all film releases». Motion Picture News, 21-06-1919, pàg. 4231.
* ↑ Ortega, Javier. Chaplin. La sonrisa del vagabundo (en castellà). Editorial Almuzara, 2015-03-01. ISBN 978-84-15441-85-4.

## Enllaços externs

* Pel·lícula completa a YouTube
* Escena a la barberia eliminada de la pel·lícula
# Campionat d'Europa de persecució per equips masculí

* Aquest article és sobre la competició masculina. Per a la competició femenina, vegeu Campionat d'Europa de persecució per equips femení
El Campionat d'Europa de persecució per equips masculins és el campionat d'Europa de Persecució per equips organitzat anualment per la UEC. Es porten disputant des del 2010 dins els Campionats d'Europa de ciclisme en pista.

## Pòdiums dels Guanyadors

| Proves | Or | Plata | Bronze |
| 2010 | Regne Unit Steven Burke Edward Clancy Jason Queally Andrew Tennant | Rússia Ievgueni Kovaliov Ivan Kovaliov Aleksei Màrkov Alexander Serov | Països Baixos Levi Heimans Arno Van Der Zwet Tim Veldt Sipke Zijlstra |
| 2011 | Regne Unit Steven Burke Edward Clancy Peter Kennaugh Geraint Thomas | Dinamarca Michael Mørkøv Casper Folsach Lasse Norman Hansen Rasmus Christian Quaade | Rússia Ievgueni Kovaliov Ivan Kovaliov Valeri Kaikov Víktor Manakov |
| 2012 | Rússia Artur Ierxov Valeri Kaikov Aleksei Màrkov Alexander Serov | Alemanya Maximilian Beyer Henning Bommel Lucas Liss Theo Reinhardt | Itàlia Liam Bertazzo Ignazio Moser Paolo Simion Elia Viviani Michele Scartezzini (q) |
| 2013 | Regne Unit Steven Burke Edward Clancy Owain Doull Andrew Tennant | Rússia Ievgueni Kovaliov Ivan Kovaliov Artur Ierxov Alexander Serov | Països Baixos Tim Veldt Dion Beukeboom Roy Eefting Jenning Huizenga |
| 2014 | Regne Unit Jonathan Dibben Edward Clancy Owain Doull Andrew Tennant | Alemanya Henning Bommel Theo Reinhardt Nils Schomber Kersten Thiele | Rússia Ievgueni Kovaliov Ivan Kovaliov Alexei Kurbatov Alexander Serov |
| 2015 | Regne Unit Jonathan Dibben Bradley Wiggins Owain Doull Andrew Tennant Steven Burke (q) Matthew Gibson (q) | Suïssa Silvan Dillier Stefan Küng Frank Pasche Thery Schir | Dinamarca Lasse Norman Hansen Daniel Henning Hartvig Casper Philip Pedersen Rasmus Christian Quaade Mathias Moller Nielsen (q) |
| 2016 | França Thomas Denis Corentin Ermenault Florian Maitre Benjamin Thomas Sylvain Chavanel (q) | Itàlia Filippo Ganna Simone Consonni Francesco Lamon Michele Scartezzini Liam Bertazzo (q) | Regne Unit Matthew Bostock Oliver Wood Kian Emadi-Coffin Mark Stewart Steven Burke (q) |
| 2017 | França Louis Pijourlet Corentin Ermenault Florian Maitre Benjamin Thomas Thomas Denis (q) | Itàlia Liam Bertazzo Filippo Ganna Francesco Lamon Simone Consonni Michele Scartezzini (q) | Rússia Alexander Evtushenko Mamyr Stash Dmitriy Sokolov Alexey Kurbatov Sergey Shilov (q) |

## Vegeu també

* Campionat del món de persecució per equips masculins

## Enllaços externs

* Web de l'UEC Arxivat 2016-10-24 a Wayback Machine.
* Palmarès a cyclebase.nl
# Parc de Choisy

El parc de Choisy, també anomenat square de Choisy, és un jardí públic situat al 13è districte de París, prop del barri barri xinès. Està limitat pel carrer del Docteur Magnan - una de les seves entrades és davant la Ciutat escolar Claude Monet -, així com pels carrers Charles Moureu, George Eastman i per l'avinguda de Choisy de la qual treu el nom.
Entre 1985 i 1990, al parc s'hi podia veure una escultura metàl·lica monumental de Richard Serra titulada Clara-Clara.

## Particularitats

* Prop de l'entrada de l'avinguda de Choisy, hi ha una taula rodona de pòrfir vermell, donada per Finlàndia en ocasió de l'exposició universal de 1937.
* Igualment prop de l'avinguda de Choisy, s'aixeca un Cedre de l'Atles, anomenat "Arbre de la Llibertat" i plantat el 1939 en commemoració del cent-cinquantè aniversari de la Revolució Francesa. És catalogat com a "Arbre remarcable de França" a causa de les seves dimensions, 25 metres d'alçada i 3,50 de diàmetre.
* Al carrer George Eastman, sobre una part de l'antiga fàbrica de gas, es troba la Fundació George Eastman, un edifici de maons vermells construït el 1937 per l'arquitecte Édouard Crevel (1880-1969). Va ser una donació de l'industrial americà inventor de Kodak per tal de vigilar la higiene dental dels nens del barri, funció que encara du a terme en el present (2012), per bé que compartint l'edifici amb dos laboratoris municipals. Carlo Sarrabezolles (1888-1971) en concebé les decoracions interiors (cinc medallons de bronze representant el nen en les seves activitats vitals: el son, l'àpat, el joc, l'estudi i la música) i exteriors (dos grans medallons al·legòrics, dels quals un representa Amèrica que ofereix l'Institut dental a França).

## Enllaços externs

* Fitxa del parc de Choisy Arxivat 2007-10-13 a Wayback Machine., al web de l'ajuntament de París
# Fuji (ciutat)

Fuji (富士市, Fuji-shi) és una ciutat de la prefectura de Shizuoka, al Japó.
L'abril de 2015 tenia una població estimada de 257.215 habitants i una densitat de població de 1.050 habitants per km². Té una superfície total de 244,95 km².

## Geografia

Fuji està situada al centre-est de la prefectura de Shizuoka. Fuji és la tercera ciutat de la prefectura en població, després de Hamamatsu i Shizuoka.
Fuji es troba a les ribes del riu Fuji, i una porció del cim del mont Fuji es troba dins dels límits del municipi. La ciutat fa frontera amb la badia de Suruga de l'oceà Pacífic pel sud.

### Municipalitats veïnes

* Prefectura de Shizuoka
** Shimizu-ku
** Fujinomiya
** Numazu
** Susono
** Gotemba
** Nagaizumi

## Persones notables

* Yoshikatsu Kawaguchi - jugador de futbol professional
* Daigo Kobayashi - jugador de futbol professional

## Referències

* ↑ «富士市の総人口» (en japonès). Ajuntament de Fuji, 01-04-2015. [Consulta: març 2016].
* ↑ «富士市の位置と地勢» (en japonès). Ajuntament de Fuji. [Consulta: 21 març 2016].

## Vegeu també

* Fujica

## Enllaços externs

* Pàgina web de l'ajuntament de Fuji (japonès)
# Borbona

Borbona és un comune (municipi) de la Província de Rieti, a la regió italiana del Laci, situat a uns 90 km al nord-est de Roma i a uns 25 km al nord-est de Rieti. A 1 de gener de 2019 la seva població era de 601 habitants.

## Referències

* ↑ «Resident population on 1st january» (en anglès). ISTAT. [Consulta: 24 gener 2020].
# Amfòters

Amfòters (en llatí Amphoterus, en grec antic Ἀμφοτερός) era un militar macedoni que va acompanyar a Alexandre el Gran a Àsia. Era germà de Cràter.
Alexandre li va donar el comandament de la flota de l'Hel·lespont l'any 333 aC. Va sotmetre les illes entre Grècia i Àsia que no reconeixien a Alexandre, i va netejar Creta de perses i pirates, i després va desembarcar al Peloponès per aplanar els intents de desafiar el poder macedoni. En parlen Flavi Arrià i Quint Curci Ruf.

## Referències

* ↑ Amphoterus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 153
# Sunnyslope

«Sunnyslope» té aquests significats:
* Sunnyslope (Califòrnia), concentració de població designada pel cens dels Estats Units a l'estat de Califòrnia
* Sunnyslope (comtat de Butte), comunitat no incorporada al comtat de Butte, Califòrnia, Estats Units
* Sunnyslope (Washington), concentració de població designada pel cens dels Estats Units a l'estat de Washington
# Cal Mateu

* No s'ha de confondre amb Can Mateu.
«Cal Mateu» té aquests significats:
* Cal Mateu (Bóixols), masia del terme municipal d'Abella de la Conca (el Pallars Jussà)
* Cal Mateu (Navars), masia al municipi de Navàs (el Bages)
* Cal Mateu (Rubió), masia al municipi de Rubió (l'Anoia)
* Cal Mateu (Sanaüja), habitatge al municipi de Sanaüja (Segarra)
* Cal Mateu (Santa Llocaia), edifici rural de Santa Llocaia (l'Alta Cerdanya)
* Cal Mateu (Sora), masia de Sora (Osona)
* Cal Mateu (la Torre d'Eroles), masia al nucli de la Torre d'Eroles, al terme municipal d'Abella de la Conca (el Pallars Jussà)
# Zalaba

Zalaba és un poble i municipi d'Eslovàquia que es troba a la regió de Nitra, al sud-oest del país.
La primera menció escrita de la vila es remunta al 1434.
La localitat es va annexionar a Hongria després del Primer arbitratge de Viena el 2 de novembre del 1938, quan tenia 339 habitants i formava part del districte de Šahy.

## Referències

* ↑ Citypopulation.de Estadístiques de població.
* ↑ Osudy slovenských Židov
# Borba

Borba és un municipi portuguès, situat al districte d'Évora, a la regió d'Alentejo i a la subregió de l'Alentejo Central. L'any 2006 tenia 7.483 habitants. Limita al nord-est amb Monforte, a l'est amb Elvas, al sud-est amb Vila Viçosa, al sud-oest amb Redondo i a l'oest amb Estremoz.

## Població

Població del concelho de Borba (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 3726 | 4652 | 6551 | 8094 | 10431 | 8813 | 8254 | 7782 | 7545 |

## Freguesies

* Matriz (Borba)
* Orada
* Rio de Moinhos
* São Bartolomeu (Borba)
# Temporada 1993-94 del València CF

La temporada 1993-94 va començar molt bé per al València CF. Es va fitxar a Pedrag Mijatovic, procedent del Partizan de Belgrad, que prompte seria un jugador molt estimat pels aficionats. El València va col·locar-se com a líder en lliga i va superar la primera eliminatòria de la Copa de la UEFA imposant-se al Nantes. A la següent eliminatòria s'enfrontaria al Karlsruher, imposant-se còmodament per 3-1 al partit d'anada a Mestalla. Al partit de tornada, conegut com el desastre de Karlsruhe, el València va perdre per 7-0, A partir d'aquell partit, que va provocar el cessament de l'entrenador i la dimissió del president, el València va encetar una trajectòria irregular. A partir d'aquell moment el València va vore passar per la seua banqueta quatre entrenadors i tres presidents, per a acabar la lliga en setena posició i ser eliminats de copa en la primera eliminatòria.

## Referències

* 1 2 3 4 5 6 7 1993/1994 - El desastre de Karlsruhe Arxivat 2015-04-02 a Wayback Machine. temporada 1993-93 a Somosche (castellà)
# Cal Mateuet

Cal Mateuet és una obra del municipi de Cervià de les Garrigues (Garrigues) inclosa en l'Inventari del Patrimoni Arquitectònic de Catalunya.

## Descripció

És un habitatge unifamiliar entre mitgeres de planta baixa, dos pisos i golfes. És una construcció força senzilla; la composició de la façana és molt ordenada, les obertures estan alineades creant un ritme compositiu: hi ha les obertures de finestres al primer pis, balcons al segon i òculs de ventilació a les golfes. En destaca la portada, un gran arc de mig punt de grans dovelles, a la llinda hi ha un escut en relleu on s'hi gravà la data de 1783. La façana ha estat modificada amb una obertura lateral. Avui està arrebossada imitant carreus. La coberta és de teula àrab.

## Referències

* 1 2 «Cal Mateuet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Zafra - Río Bodión

Zafra - Río Bodión és una comarca d'Extremadura a la província de Badajoz. El cap comarcal és Zafra. Inclou els municipis d'Alconera, Atalaya, Burguillos del Cerro, Calzadilla de los Barros, Feria, Fuente del Maestre, La Lapa, La Morera, La Parra, Los Santos de Maimona, Medina de las Torres, Puebla de Sancho Pérez, Valencia del Ventoso, Valverde de Burguillos i Zafra.
# Orel Grinfeld

Orel Grinfeld (Qiryat Yam, Israel, 21 d'agost de 1981) és un àrbitre de futbol israelià. És àrbitre FIFA des de l'any 2012.

## Trajectòria

Ha arbitrat partits en el Campionat Europeu Sub-17 de la UEFA 2012. També ha fet d'àrbitre en partits en la Lliga Europa de la UEFA i la Lliga de Campions de la UEFA.
El 2018 va debutar en la Lliga A de la Lliga de les Nacions de la UEFA 2018-19, en el partit entre Bèlgica i Islàndia (2–0).
Va ser àrbitre de l'Eurocopa del 2020, on va xiular el partit entre els Països Baixos i Àustria, 2 a 0, de la segona jornada de la lligueta.

## Referències

* ↑ «Palmarès for Orel Greenfield». WorldReferee.com. Arxivat de l'original el 2018-11-24. [Consulta: 10 juliol 2017].

## Enllaços externs

* Perfil Arxivat 2017-08-02 a Wayback Machine. a Worldreferee.com
# Fritz Förderer

Friedrich "Fritz" Förderer (5 de gener de 1888 - 20 de desembre de 1952) fou un futbolista alemany de la dècada de 1910.
Fou 11 cops internacional amb la selecció alemanya amb la qual participà en els Jocs Olímpics d'Estiu de 1912.
Pel que fa a clubs, defensà els colors de Karlsruher FV.

## Referències

* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Pictures at Karlsruher-fv1891.de (alemany)
* ↑ Biography of Fritz Förderer (alemany)
* ↑ Fritz Förderer a worldfootball.net
# Bristol (Dakota del Sud)

Bristol és una població dels Estats Units a l'estat de Dakota del Sud. Segons el cens del 2000 tenia 377 habitants.

## Demografia

Segons el cens del 2000, Bristol tenia 377 habitants, 165 habitatges, i 88 famílies. La densitat de població era de 274,6 habitants per km².
Dels 165 habitatges en un 18,8% hi vivien nens de menys de 18 anys, en un 47,3% hi vivien parelles casades, en un 4,8% dones solteres, i en un 46,1% no eren unitats familiars. En el 40,6% dels habitatges hi vivien persones soles el 27,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,71.
Per edats la població es repartia de la següent manera: un 18% tenia menys de 18 anys, un 6,6% entre 18 i 24, un 18% entre 25 i 44, un 17,5% de 45 a 60 i un 39,8% 65 anys o més.
L'edat mediana era de 54 anys. Per cada 100 dones de 18 o més anys hi havia 82,8 homes.
La renda mediana per habitatge era de 32.031 $ i la renda mediana per família de 39.375 $. Els homes tenien una renda mediana de 30.208 $ mentre que les dones 17.500 $. La renda per capita de la població era de 19.006 $. Entorn del 8,7% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bristol». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Bristol». American Fact Finder. Oficina del Cens dels Estats Units, 12-01-2010.
# Alexis Kanyarengwe

El coronel Alexis Kanyarengwe (1938–2006) va ser un militar ruandès que va fugir de Ruanda el 1980 acusat de conspirar contra Juvénal Habyarimana. Malgrat ser un hutu, Kanyarengwe es va unir al Front Patriòtic Ruandès (FPR), convertint-se en el seu president. Tanmateix, qui tenia el poder real era el "vicepersident" Paul Kagame.
El 28 de març de 1997, Kanyarengwe va ser despatxat del seu càrrec de ministre de l'Interior després de protestar contra les massacres de l'Exèrcit Patriòtic Ruandès a la seva prefectura de Ruhengeri. Ignace Karuhije, que també va protestar, va ser despatxat el mateix dia. El 15 de febrer de 1998 Kanyarengwe va ser substituït per Paul Kagame com a president del FPR.

## Vegeu també

* Guerra Civil ruandesa

## Referències

* ↑ «Rwanda: Kanyarengwe Dead». The New Times [Kigali], 14-11-2006 [Consulta: 29 novembre 2017].
* ↑ Des Forges, Alison. Leave None to Tell the Story: Genocide in Rwanda – History → Consolidating the Opposition. Nova York: Human Rights Watch, març 1999. ISBN 1-56432-171-1.
* 1 2 Reyntjens, Filip. Political Governance in Post-Genocide Rwanda. Cambridge: Cambridge University Press, 2013, p. 18, 80. ISBN 978-1-107-67879-8.